
న్యూఢిల్లీ : అత్యంత కీలకమైన రెండు రంగాలను వస్తువులు, సేవల పన్ను (జీఎస్టీ) నుంచి మినహాయిస్తున్నట్లు కేంద్ర ఆర్థిక మంత్రి అరుణ్ జైట్లీ ప్రకటించారు. జీఎస్టీ మండలి శుక్రవారం పన్ను శ్లాబులను నిర్ణయించింది. జూలై 1 నుంచి ఈ పన్నులు అమల్లోకి రాబోతున్నాయి.జమ్మూ-కశ్మీరు రాజధాని శ్రీనగర్లో జరిగిన  జీఎస్టీ కౌన్సిల్ సమావేశాల అనంతరం అరుణ్ జైట్లీ మాట్లాడుతూ పన్నుల విధింపుకు వస్తువులకు అనుసరిస్తున్నట్లుగానే నాలుగు మల్టీ శ్లాబ్ స్ట్రక్చర్ను నిర్ణయించామన్నారు. కౌన్సిల్ నిర్ణయించిన పన్ను రేట్ల వల్ల ఆర్థిక వ్యవస్థపై ద్రవ్యోల్బణ ప్రభావం పడదని చెప్పారు. కొన్ని సందర్భాల్లో ప్రస్తుత పన్ను కన్నా కొత్త పన్ను ఎక్కువగా ఉన్నట్లు కనిపించినప్పటికీ, ఉత్పత్తుల మూలాలపై పన్నుతో సర్దుబాటు చేసినపుడు పన్ను రేటు చాలా తగ్గుతుందని తెలిపారు.జీఎస్టీ పరిథి నుంచి ఆరోగ్య సంరక్షణ, విద్యా రంగాలకు మినహాయింపునిచ్చినట్లు జైట్లీ తెలిపారు. టెలికాం, బీమా, హోటళ్ళు, రెస్టారెంట్లు సహా సేవా రంగానికి వర్తించే నాలుగు పన్ను రేట్లపై తుది నిర్ణయం తీసుకున్నట్లు పేర్కొన్నారు. పన్ను రేట్లు 5 శాతం, 12 శాతం, 18 శాతం, 28 శాతం అని తెలిపారు. వస్తువులకు నిర్ణయించినట్లుగానే సేవలకు కూడా నాలుగు పన్ను రేట్ల శ్లాబులను నిర్ణయించామన్నారు. టెలికాం, ఆర్థిక సేవలకు 18 శాతం పన్ను విధిస్తున్నట్లు తెలిపారు. రవాణా సేవలకు 5 శాతం పన్ను విధించాలని నిర్ణయించినట్లు పేర్కొన్నారు. బంగారంపై విధించవలసిన పన్ను రేటుపై నిర్ణయం తీసుకోలేదని, కౌన్సిల్ తదుపరి సమావేశం వచ్చే నెల 3న జరుగుతుందని జైట్లీ తెలిపారు.కొత్త విధానం ప్రకారం రైలు, విమాన, రోడ్డు రవాణా సేవలపై 5 శాతం పన్ను విధిస్తారు. నాన్ ఏసీ రెస్టారెంట్ల సేవలపై 12 శాతం పన్ను వసూలు చేస్తారు. ఏసీ రెస్టారెంట్లు 18 శాతం పన్ను పరిథిలోకి వచ్చాయి. రూ.2,500 నుంచి రూ.5 వేల మధ్య టారిఫ్గల హోటళ్ళు కూడా 18 శాతం పన్ను పరిథిలోకి వచ్చాయి. రూ.5 వేలపైన టారిఫ్ ఉన్న హోటళ్ళు 28 శాతం పన్ను పరిథిలోకి వచ్చాయి. అయితే రూ.1,000 కన్నా తక్కువ టారిఫ్గల హోటళ్ళను జీఎస్టీ నుంచి మినహాయించారు.లగ్జరీ సర్వీసులపై 28 శాతం పన్ను విధిస్తారు.

newdhilly : atyanta keelakamaina rendu rangaalanu vastuvulu, sevala pannu (gst) nunchi minahaayistunnatlu kendra aardhika mantri arun jaitley prakatinchaaru. gst mandali sukravaaram pannu slaabulanu nirnayinchindi. juulai 1 nunchi ee pannulu amalloki rabotunnayi.jammoo-kashmeeru rajadhani srinagarlo jarigina  gst counsil samavesala anantaram arun jaitley maatlaadutuu pannula vidhimpuku vastuvulaku anusaristunnatlugaa naalugu multy shlab strakcharnu nirnayinchaamannaaru. counsil nirnayinchina pannu retla valla aardhika vyavasthapai dravyolbana prabhaavam padadani cheppaaru. konni sandarbhaallo prastuta pannu kanna kotta pannu ekkuvagaa unnatlu kanipinchinappatiki, utpattula moolaalapai pannutho sardubaatu chesinapudu pannu retu chala taggutundani telipaaru.gst parithi nunchi aarogya samrakshana, vidya rangaalaku minahayimpunichinatt jaitley telipaaru. telicom, beema, hotallu, restarentlu sahaa seva rangaaniki vartinche naalugu pannu retlapai tudi nirnayam teesukunnatlu perkonnaru. pannu retlu 5 saatam, 12 saatam, 18 saatam, 28 saatam ani telipaaru. vastuvulaku nirnayinchinatlugaane sevalaku kuudaa naalugu pannu retla slaabulanu nirnayinchaamannaaru. telicom, aardhika sevalaku 18 saatam pannu vidhistunnatlu telipaaru. rawana sevalaku 5 saatam pannu vidhinchaalani nirnayinchinatlu perkonnaru. bangaarampai vidhinchavalasina pannu retupai nirnayam teesukoledani, counsil tadupari samavesam vache nela 3na jarugutundani jaitley telipaaru.kotta vidhaanam prakaaram railu, vimana, roddu rawana sevalapai 5 saatam pannu vidhistaaru. nan ac restarentla sevalapai 12 saatam pannu vasulu chestaaru. ac restarentlu 18 saatam pannu parithiloki vachayi. roo.2,500 nunchi roo.5 vela madhya tarifgala hotallu kuudaa 18 saatam pannu parithiloki vachayi. roo.5 velapaina tarif unna hotallu 28 saatam pannu parithiloki vachayi. ayithe roo.1,000 kanna takkuva tarifgala hotallanu gst nunchi minahaayinchaaru.lagjari sarveesulapai 28 saatam pannu vidhistaaru.